वरिष्‍ठ पत्रकार वीरेन्द्र भट्ट का कहना है कि यह संवेदनहीनता की पराकाष्ठा है कि सभी दल अपनी सरकार की उपलब्धि बताते हुए आंकड़े गिनाते हैं कि उनके कार्यकाल में हत्याओं और अपहरण या डकैती जैसे अपराध कम हुए हैं। सारी बात सिर्फ आंकड़ों तक ही सीमित रह जाती है उनका कहना था कि सपा सरकार में कानून व्यवस्था और बसपा सरकार में भ्रष्‍टाचार कोई मुद्दा नहीं है। जाहिर है यह हालात उस मुख्यमंत्री के लिए खतरे की घंटी है जो कानून व्यवस्था को सुधारने का दावा करके सत्‍ता में आये थे और अगर यही हाल रहा तो लक्ष्य 2014 सपा के लिए बहुत दूर का सपना रह जायेगा।